CELEX: 32012D0306
Language: hr
Date: 2012-06-12 00:00:00
Title: 2012/306/EU: Odluka Vijeća od 12. lipnja 2012. o zaključivanju Protokola kojim se utvrđuju ribolovne mogućnosti i financijska naknada koji su predviđeni Sporazumom o partnerstvu u ribarstvu između Europske zajednice i Republike Mozambika

11/Sv. 118
            
            
               HR
            
            
               Službeni list Europske unije
            
            
               229
            
         32012D0306
   
               L 153/3
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 12. lipnja 2012.
   o zaključivanju Protokola kojim se utvrđuju ribolovne mogućnosti i financijska naknada koji su predviđeni Sporazumom o partnerstvu u ribarstvu između Europske zajednice i Republike Mozambika
   (2012/306/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 2., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:
   
               (1)
            
            
               Vijeće je 22. studenoga 2007. donijelo Uredbu (EZ) br. 1446/2007 o sklapanju Sporazuma o partnerstvu u ribarstvu između Europske zajednice i Republike Mozambika (1) („Sporazum”). Priložen joj je Protokol kojim se utvrđuju ribolovne mogućnosti i financijska naknada predviđeni Sporazumom (2). Protokol je prestao važiti 31. prosinca 2011.
            
         
               (2)
            
            
               Unija je zaključila s Mozambikom novi Protokol kojim se utvrđuju ribolovne mogućnosti i financijska naknada predviđeni Sporazumom o partnerstvu u ribarstvu između Europske zajednice i Republike Mozambika („Protokol”), osiguravajući, u odnosu na ribarstvo, plovilima EU-a ribolovne mogućnosti u vodama pod suverenitetom ili nadležnosti Mozambika.
            
         
               (3)
            
            
               Kao rezultat takvih pregovora Protokol je parafiran 2. lipnja 2011.
            
         
               (4)
            
            
               U skladu s Odlukom Vijeća 2012/91/EU (3), potpisan je Protokol koji se privremeno primjenjuje.
            
         
               (5)
            
            
               Protokol bi trebalo odobriti,
            
         DONIJELO JE OVU ODLUKU:
   Članak 1.
   Protokol kojim se utvrđuju ribolovne mogućnosti i financijska naknada predviđeni Sporazumom o partnerstvu u ribarstvu između Europske zajednice i Republike Mozambika (4), ovime se u ime Unije odobrava.
   Članak 2.
   Predsjednik Vijeća određuje osobu(e) ovlaštenu za prosljeđivanje, u ime Unije, obavijesti predviđene člankom 16. Protokola o suglasnosti Unije da bude vezana Protokolom (5).
   Članak 3.
   Ova Odluka stupa na snagu na dan njezinog donošenja.
   
      Sastavljeno u Luxembourgu 12. lipnja 2012.
      
         
            Za Vijeće
         
         
            Predsjednik
         
         M. GJERSKOV
      
   
   
      (1)  SL L 331, 17.12.2007., str. 1.
   
      (2)  SL L 331, 17.12.2007., str. 39.
   
      (3)  SL L 46, 17.2.2012., str. 3.
   
      (4)  Protokol je objavljen u SL L 46, 17.2.2012., str. 4. zajedno s odlukom o njegovom potpisivanju.
   
      (5)  Dan stupanja na snagu Protokola objavljuje u Službenom listu Europske unije Glavno tajništvo.